Oskari Sipola

**Oskari Sipola** (s. 10. maaliskuuta 1984 Helsinki) on suomalainen elokuvaohjaaja, käsikirjoittaja ja tuottaja.

Sipola on ohjannut useita palkittuja lyhytelokuvia, musiikkivideoita ja tv-mainoksia, sekä kolme pitkää elokuvaa.

Sipola valmistui taiteen maisteriksi Taideteollisen korkeakoulun Elokuvataiteen ja lavastustaiteen laitokselta vuonna 2012. Hänen ensimmäinen pitkä elokuvansa *[[Elokuu (vuoden 2011 elokuva)|Elokuu]]* (2011) oli hänen taiteellinen lopputyönsä. Toinen pitkä elokuva oli Tua Harnon käsikirjoittama *[[Ollaan vapaita]]* (2015) ja kolmas Juha Itkosen romaaniin perustuva ''Anna minun rakastaa enemmän'' (2025).

Oman tuotantoyhtiönsä kautta Sipola on tuottanut, ohjannut ja käsikirjoittanut suoratoistopalveluihin. *[[HasBeen]]*-sarja tehtiin tehtiin Yle Areenaan ja *[[Häräntappoase (vuoden 2021 televisiosarja)|Häräntappoase]]*-sarja Elisalle.

Sipola on ollut elokuvaohjaajaliiton hallituksen jäsen vuodesta 2008. Vuosina 2020-2022 hän oli yhdistyksen puheenjohtaja. Vuoden 2026 alusta Sipola on toiminut käsikirjoittajien, näyttelijöiden ja ohjaajien tekijänoikeusjärjestö Avate Audiovisuaalisen alan tekijät ry:n puheenjohtajana. Sipola edustaa elokuvaohjaajia Suomen Elokuvasäätiön neuvottelukunnassa.

Sipola pitää yhdessä kirjailija ja käsikirjoittaja Tua Harnon kanssa elokuvien ja tv-sarjojen käsikirjoittamiseen keskittyvää podcastia nimeltä *[[Käsispodi]]*.
## Yksityiselämä
Sipolan ex-puoliso on Vasemmistoliiton puheenjohtaja, kansanedustaja Minja Koskela. Heillä on yksi yhteinen lapsi.
## Filmografia
### Pitkät elokuvat
* *[[Elokuu (vuoden 2011 elokuva)|Elokuu]]* (2011)
* *[[Ollaan vapaita]]* (2015)
* *[[Anna minun rakastaa enemmän (elokuva)|Anna minun rakastaa enemmän]]* (2025) (perustuu Juha Itkosen romaaniin)
* Tekeillä: *Auringon poika*
* Tekeillä: *Kitty + Gustaf*  
* Tekeillä: *Kuinka järjestät orgiat pikkukaupungissa* 

### Televisiosarjat
* *[[Ratkaiseva isku (televisiosarja)|Ratkaiseva isku]]* (2011)
* *[[Märät säpikkäät]]* (2012-2013)
* *[[Uusi päivä (televisiosarja)|Uusi päivä]]* (2010-2018)
* *[[HasBeen]]* (2018-2019)
* *[[Häräntappoase (vuoden 2021 televisiosarja)|Häräntappoase]]* (2021)
* Tekeillä: *Huorasatu*  (Laura Gustafssonin kirjaan perustuen)

### Lyhytelokuvat
* *Hänen nimensä olisi Kaisa* (2003)
* *Irti* (2005)
* *Repeämä* (2008)
* *[[Ei kenenkään maa (lyhytelokuva)|Ei kenenkään maa]]* (2009)
* *Siivet ja hampaat* (2009)
* *[[Pikkuveli (lyhytelokuva)|Pikkuveli]]* (2009)
* *Lopun elämääni sinun* (2010)
* *Uroot* (2011)
* *Pimein hetki* (2016)

### Musiikkivideot
* Phoenix Effect: *Broken Promises* (2008)
* Poets of the Fall: *Dreaming Wide Awake* (2010)
* Olavi Uusivirta ja Anna Järvinen: *Nuori ja kaunis* (2011)
* Scandinavian Music Group: *Kaunis Marjaana* (2011)
* Timo Pieni Huijaus: *Pleiboi*' (2011)
* Jemina ja Selina Sillanpää ja Tim Ries: *Pedot* (2012)
* Olavi Uusivirta ja Pauliina Kokkonen: *Tuhat vuotta sitten* (2013)
* Elias Kaskinen & Päivän Sankarit: *Aina minä jään* (2014)
* Pimeys: *Nuoruuden kaupunki* (2015)
* Elias Kaskinen & Päivän Sankarit: *Kesä yhdessä* (2015)
* Maria Ylipää, Johannes Brotherus, Riku Nieminen ja Pihla Maalismaa: *Ollaan vapaita* (2015)
* Johannes Brotherus ja Pihla Maalismaa: *Sammutetaan bensalla tulta* (2015)

## Lähteet

## Aiheesta muualla
* 
* Oskari Sipolan kotisivu
*